Aprobat

prin hotărârea Comisiei Electorale Centrale

nr. 4827 din 7 mai 2021

 **REGULAMENT**

**privind particularitățile de desemnare și înregistrare a candidaților**

**la funcția de deputat în Parlamentul Republicii Moldova**

 **Capitolul I. Dispoziții generale**

1. Prezentul regulament stabilește condițiile de desemnare a candidaților la funcția de deputat în Parlamentul Republicii Moldova, procedura de întocmire, prezentare şi verificare a documentelor în vederea înregistrării listelor de candidați la funcția de deputat din partea solicitanților colectivi, particularitățile înregistrării blocurilor electorale la alegerile parlamentare, precum și modalitatea de constituire și înregistrare a grupurilor de inițiativă, procedura de întocmire, prezentare şi verificare a documentelor și listelor de subscripție în vederea înregistrării solicitanților individuali.
2. În sensul prezentului regulament, sunt considerați:
a) *solicitanți colectivi –* partidele și alte organizații social-politice (*în continuare* – partidele) și blocurile electorale, inclusiv candidații desemnați de către acestea;
 b) *solicitanți individuali* – candidații independenți susținuți de cetățenii cu drept de vot.
3. Desemnarea candidaților începe cu 60 și se termină cu 30 de zile înainte de ziua alegerilor.
4. Procesul de desemnare a candidaților cuprinde, după caz:

- aprobarea în cadrul ședințelor organelor abilitate ale solicitanților colectivi, în conformitate cu prevederile statutare sau actele de constituire ale acestora, a proceselor-verbale privind desemnarea listei de candidați;

* înaintarea propriei candidaturi la funcția de deputat și, după caz, constituirea grupului de inițiativă pentru susținerea candidatului independent, prezentarea spre înregistrare în calitate de concurent electoral a documentelor prevăzute la art. 49 alin. (1) lit. b) – f), i) – k) din Codul electoral și a listelor de subscripție în condițiile art. 47 și art. 86 din Codul electoral.
1. Atât solicitanții colectivi, cât și cei individuali pot semna acte privind demararea procesului de desemnare a candidaților doar după începerea perioadei menționate la pct. 3 din prezentul regulament și care nu pot fi datate anterior începerii acestei perioade, cu excepția celor prevăzute la pct. 38 lit. d) și f) din prezentul regulament.

**Capitolul II. Particularităţile înregistrării blocurilor electorale**

**pentru alegerile parlamentare**

1. Partidele, înregistrate la Ministerul Justiției/Agenția Servicii Publice până la stabilirea datei alegerilor, pot forma blocuri electorale. Decizia partidului de participare la formarea blocului electoral se consemnează într-un proces-verbal, aprobat conform statutului (regulamentului) său.
2. Blocurile electorale se formează nu mai devreme de 30 de zile până la începerea perioadei de desemnare a candidaților, în baza acordului de constituire aprobat de părțile constituante.
3. Acordul de constituire a blocului electoral cuprinde:
4. denumirea părţilor constituante ale blocului electoral;
5. denumirile integrală și prescurtată ale blocului, simbolul electoral în formă grafică și descrierea textuală a acestuia;
6. persoana/organul cu drept de reprezentare (organul de conducere/central);
7. procedura de aprobare și modificare a listei candidaților;
8. modul și procedura de repartizare a alocațiilor de la bugetul de stat;
9. procedura de lichidare a blocului electoral;
10. alte prevederi.
11. Blocul electoral se înregistrează la Comisia Electorală Centrală în baza următoarelor documente:
12. cererea de înregistrare a blocului electoral semnată de către persoana/persoanele sau organul cu drept de reprezentare;
13. procesele-verbale ale partidelor prin care acestea au decis să participe la formarea blocului electoral;
14. acordul de constituire a blocului electoral, semnat de părţile constituante ale acestuia;
15. statutele partidelor constituante ale blocului şi certificatul de înregistrare la Ministerul Justiției/Agenția Servicii Publice (originalul şi copia). Se va prezenta fotocopia de pe actele menționate. În calitate de copie a statutului se acceptă şi versiunea tipografică a acestuia;
16. după caz, documentele prevăzute la art. 49 alin. (1) din Codul electoral.
17. Denumirea blocului electoral nu poate fi identică cu denumirea altor concurenţi electorali sau cu denumirea partidelor. În cazul în care se vor depune documente pentru a fi înregistrate blocuri electorale cu denumiri identice, prioritate va avea solicitantul care primul a înaintat setul complet de documente spre înregistrare, sub condiția admiterii cererii de înregistrare, celorlalți solicitanți documentele le vor fi restituite pentru a fi schimbată denumirea blocului. Dacă documentele se depun concomitent (în aceeași zi), se aplică procedura de tragere la sorţi, conform Regulamentului cu privire la procedurile de tragere la sorţi, aprobat prin hotărârea Comisiei Electorale Centrale nr. 1729/2018, cu modificările ulterioare.
18. În cazul în care în componența blocului rămâne o singură parte, acesta nu se consideră dizolvat de drept, iar după încheierea perioadei de desemnare a candidaţilor, se va aplica pragul minim de reprezentare pentru accedere în Parlament prevăzut la art. 94 alin. (2) lit. b) din Codul electoral.

**Capitolul III. Eliberarea listelor de subscripție, constituirea şi înregistrarea grupurilor**

**de inițiativă pentru susținerea candidaților independenți la funcția de deputat**

**în Parlamentul Republicii Moldova**

1. Pentru a fi înregistrat de către Comisia Electorală Centrală, candidatul independent prezintă liste de subscripție care conțin semnăturile susținătorilor cu drept de vot în condițiile art. 86 din Codul electoral. Semnăturile se colectează de către grupul de inițiativă care a desemnat și/sau susține candidatul independent sau doar de către candidatul independent dacă ultimul decide să nu constituie un grup de inițiativă.
2. Pentru a-i fi eliberate liste de subscripție, candidatul independent care nu constituie un grup de inițiativă va depune la Comisia Electorală Centrală următoarele documente:
	1. cererea în formă scrisă, conform modelului din *Anexa nr. 1*  la prezentul regulament;
	2. copia de pe actul de identitate al candidatului, cu fişa de însoţire în cazul buletinului de identitate seria A (ambele părţi – recto şi verso).

În decurs de 24 de ore din momentul recepționării cererii, Comisia Electorală Centrală eliberează listele de subscripție și legitimația colectorului, sau respinge cererea dacă constată abateri de la prevederile legale.

1. Comisia Electorală Centrală stabilește prin hotărâre locul și timpul recepționării documentelor în vederea înregistrării grupurilor de inițiativă pentru susținerea candidaților independenți la funcția de deputat în Parlament. În acest scop, prin dispoziție a președintelui Comisiei Electorale Centrale se constituie Grupul de lucru pentru recepționarea și verificarea documentelor, din a cărui componență fac parte membrii Comisiei Electorale Centrale și funcționari din cadrul Aparatului Comisiei Electorale Centrale.
2. Un grup de iniţiativă poate susține doar un singur candidat independent. Membrii unui grup de inițiativă nu pot fi în același timp și membri ai altui grup de iniţiativă.
3. Grupul de inițiativă se constituie în urma unei adunări a cetățenilor cu drept de vot, la care se susține candidatul independent la funcția de deputat în Parlament, se alege conducătorul grupului și se aprobă lista membrilor grupului de inițiativă, cu indicarea datelor de identitate ale acestora. Candidatul independent trebuie să fie participe în mod obligatoriu la adunarea de constituire a grupului de inițiativă și poate fi ales conducător al grupului. Conducătorul grupului va coordona activitatea de colectare a semnăturilor susținătorilor candidatului, va verifica autenticitatea semnăturilor, întocmirea şi sistematizarea listelor de subscripție, conform cerințelor stabilite.
4. Rezultatele adunării cetățenilor privind constituirea grupului de inițiativă pentru susținerea candidatului independent şi ale alegerii conducătorului grupului de inițiativă se înscriu într-un proces-verbal, semnat de candidat și de conducătorul grupului, la care se anexează lista membrilor grupului de inițiativă, ce conține: numele şi prenumele, data, luna şi anul naşterii, numărul de identificare de stat (IDNP), domiciliul/reședința, menţiunea privind calitatea deținută în cadrul grupului de inițiativă (conducător/membru), data la care membrul grupului își pune semnătura în listă și semnătura membrului grupului, conform modelului din *Anexa nr. 2* la prezentul regulament.
5. Pentru înregistrarea grupului de inițiativă, candidatul independent va depune la Comisia Electorală Centrală următoarele documente:
6. cererea de înregistrare în formă scrisă, conform modelului din *Anexa nr. 3* la prezentul regulament;
7. procesul-verbal al ședinței adunării cetățenilor privind constituirea grupului de inițiativă și susținerea/desemnarea candidatului independent la funcția de deputat în Parlament;
8. lista membrilor grupului de inițiativă, inclusiv versiunea electronică a listei care nu conține rubrica „Semnătura”;
9. copia de pe actul de identitate al candidatului, cu fişa de însoţire în cazul buletinului de identitate seria A (ambele părţi – recto şi verso);
10. decizia conducătorului grupului de inițiativă privind desemnarea persoanei responsabile de finanțele grupului de inițiativă (trezorierul), după caz.
11. În termen de 3 zile de la recepționarea documentelor enumerate la pct. 17 din prezentul regulament, Comisia Electorală Centrală verifică corectitudinea acestora şi decide asupra înregistrării sau refuzului de a înregistra grupul de inițiativă.
12. În cazul în care la etapa de verificare a listelor cu membrii grupurilor de inițiativă prezentate spre înregistrare la Comisia Electorală Centrală se va constata că aceeași persoană și-a aplicat semnătura pe mai multe liste pentru a face parte și dintr-un alt sau alte grupuri de inițiativă, se consideră valabilă doar semnătura aplicată prima cronologic, ulterioarele semnături se vor considera nule, fiindu-i refuzată înregistrarea pentru celelalte grupuri. Dacă o persoană semnează în aceeași zi pentru a fi membru în mai multe grupuri de inițiativă, aceste semnături se vor considera toate nevalabile și i se va refuza înregistrarea în calitate de membru al grupului.
13. Dacă documentele prezentate corespund cerințelor stabilite, Comisia Electorală Centrală, în decursul a 3 zile de la data depunerii listei membrilor, adoptă o hotărâre privind înregistrarea grupului de inițiativă, eliberează legitimațiile pentru membrii grupului de inițiativă înregistrat, conform modelelor prevăzute în Regulamentul privind modul de întocmire, prezentare şi verificare a listelor de subscripție, aprobat prin hotărârea Comisiei Electorale Centrale nr. 1730/2018, cu modificările ulterioare, precum și formularele listelor de subscripție într-un număr suficient pentru a colecta semnăturile susținătorilor în limita plafonului maxim stabilit la art. 86 din Codul electoral. Comisia Electorală Centrală refuză înregistrarea grupului de inițiativă în cazul lipsei actelor specificate la pct. 17 din prezentul regulament sau identificării unor abateri de la prevederile legale la examinarea acestora. Totodată, solicitantului i se explică modalitatea privind eliberarea listelor de subscripție prevăzută la pct. 13 din prezentul Regulament.
14. Cereri de modificare sau completare a componenței grupului de inițiativă pot fi depuse de către conducătorul grupului de inițiativă a cărui prerogativă în acest sens se stabilește odată cu alegerea sa în această calitate și se consemnează în procesul-verbal întocmit în condițiile pct. 17 din prezentul regulament. Conducătorul grupului de inițiativă poate fi reales în aceleași condiții în care a fost ales anterior și doar din rândul membrilor grupului, prezentând Comisiei Electorale Centrale procesul-verbal privind înlocuirea conducătorului grupului, în decurs de 3 zile de la data întocmirii acestuia, dar nu mai târziu de data depunerii documentelor pentru înregistrarea candidatului independent în calitate de concurent electoral.

**Capitolul IV. Condiţiile speciale privind colectarea semnăturilor**

**și întocmirea listelor de subscripţie**

1. Modalitatea de colectare a semnăturilor, de întocmire şi autentificare a listelor de subscripţie, procedura şi termenul de prezentare şi verificare a acestora, responsabilităţile persoanelor care colectează semnături şi ale susţinătorilor este stabilită în Codul electoral, Regulamentul privind modul de întocmire, prezentare şi verificare a listelor de subscripţie, aprobat prin hotărârea Comisiei Electorale Centrale nr. 1730/2018, cu modificările ulterioare, precum şi în prezentul regulament.
2. Procesul de colectare a semnăturilor susţinătorilor candidatului independent începe la data la care Comisia Electorală Centrală a eliberat, în baza actului de transmitere-recepționare, legitimațiile colectorilor și formularele listelor de subscripţie.
3. Colectarea semnăturilor pentru susținerea candidatului independent se va efectua de colectori (membrii grupului de inițiativă/candidat) cu respectarea cerințelor generale stabilite la art. 47 din Codul electoral și a condițiilor speciale de la art. 86 din Codul electoral, inclusiv cu asigurarea respectării legislației în domeniul protecției datelor cu caracter personal.
4. Colectorii vor asigura, în conformitate cu prevederile legislației în domeniul protecției datelor cu caracter personal, confidențialitatea și conformitatea înscrierii datelor cu caracter personal de către susținătorii candidatului independent, la care au acces, având obligația să nu utilizeze/prelucreze datele în alte scopuri decât cel stabilit și să nu dezvăluie datele de care au luat cunoștință în activitatea lor, nici după încetarea activității grupului de inițiativă, sub sancțiunea de a răspunde pentru încălcarea legislației în domeniul protecției datelor cu caracter personal
5. Listele de subscripție utilizate, cele neutilizate și legitimațiile membrilor grupului se returnează Comisiei Electorale Centrale odată cu depunerea documentelor sau expirarea termenului pentru înregistrarea candidatului independent în calitate de concurent electoral. Neînregistrarea candidatului nu este motiv pentru nereturnarea listelor de subscripție, iar neprezentarea listelor de subscripție în acest caz servește drept temei pentru Comisia Electorală Centrală de a se adresa organelor competente în vederea asigurării respectării legislației în domeniul protecției datelor cu caracter personal.
6. Listele de subscripție cu semnăturile susținătorilor candidatului independent, colectate de către colectori, se numerotează şi se sistematizează pe unități administrativ-teritoriale de nivelul al doilea, fiind diferențiate pe unități administrativ-teritoriale de nivelul întâi (primării) pe teritoriul cărora au fost colectate semnăturile. Numerotarea se efectuează separat pentru fiecare unitate administrativ-teritorială de nivelul al doilea, începând cu numerele de ordine de la 1, 2, 3, …. n (n – numărul de ordine al ultimei liste de subscripție numerotate din cadrul unității administrativ-teritoriale de nivelul al doilea).
7. Listele de subscripție numerotate și sistematizate sunt însoțite de o notă informativă privind numărul listelor de subscripție și numărul de semnături din aceste liste pentru fiecare unitate administrativ-teritorială de nivelul întâi (primării), inclusiv cifrele totale pe unitatea administrativ-teritorială de nivelul al doilea (conform modelului din *Anexa nr. 4* la prezentul regulament).
8. Responsabilitatea privind respectarea condițiilor de sistematizare și prezentare a listelor de subscripție, conform pct. 27-29 din prezentul regulament și art. 86 din Codul electoral, revine conducătorului grupului de inițiativă și candidatului independent.
9. Membrii grupului de inițiativă sunt responsabili de corectitudinea datelor din listele de subscripție prezentate spre verificare și poartă răspundere, în conformitate cu legislația în vigoare, pentru prezentarea datelor false și/sau neveridice.
10. Condițiile și modul de susținere financiară a grupului de inițiativă, precum şi procedura de prezentare la Comisia Electorală Centrală a rapoartelor privind fluxul mijloacelor bănești aferente activității grupului de inițiativă sunt stabilite în Regulamentul privind finanțarea activității grupurilor de inițiativă, aprobat prin hotărârea Comisiei Electorale Centrale nr. 4176/2020.

**Capitolul V. Condiții speciale pentru candidații la alegerile parlamentare și procedura**

**de depunere a documentelor pentru înregistrare în calitate de concurenți electorali**

***Secțiunea 1. Condiții speciale pentru candidații la funcția de deputat în Parlamentul Republicii Moldova***

1. Candidaţi la funcţia de deputat în Parlament pot fi persoanele cu drept de vot care deţin cetăţenia Republicii Moldova și au împlinit, inclusiv în ziua alegerilor, vârsta de 18 ani.
2. Aceeaşi persoană poate fi inclusă doar într-o singură listă de candidați din partea unui singur concurent electoral. Candidatul independent nu poate fi inclus pe listele de candidați ale partidelor sau blocurilor electorale.

***Secțiunea 2. Depunerea documentelor pentru înregistrare***

***în calitate de concurenți* electorali**

1. În condițiile art. 49 alin.(2) al Codului electoral, Comisia Electorală Centrală stabilește locul și timpul recepționării documentelor în vederea înregistrării concurenților electorali la alegerile parlamentare, prin adoptarea unei hotărâri în acest sens. În acest scop, prin dispoziție a președintelui Comisiei Electorale Centrale, se constituie Comisia de recepționare şi verificare a documentelor electorale prezentate pentru înregistrarea candidaților la funcția de deputat în Parlament, din a cărei componență fac parte membrii Comisiei Electorale Centrale și funcționari din cadrul Aparatului Comisiei Electorale Centrale.
2. Pentru înregistrarea candidaților la funcția de deputat în Parlamentul Republicii Moldova, cel târziu cu 30 de zile înainte de ziua alegerilor, Comisiei Electorale Centrale i se prezintă documentele prevăzute la art. 49 din Codul electoral și cu respectarea rigorilor stabilite la art. 46 alin. (3) și art. 84 alin. (2) din Codul electoral.

Cererea întocmită în condițiile pct. 38 din prezentul regulament se va depune la Comisia Electorală Centrală de către persoana împuternicită a solicitantului colectiv în temeiul prevederilor statutare sau actelor de constituire ale acestuia, care va fi înregistrată conform regulilor de ținere a lucrărilor de secretariat.

1. Procedura de tragere la sorți în vederea stabilirii ordinii de primire a documentelor de la candidații la funcția de deputat în Parlament, precum și în vederea determinării ordinii de înscriere a concurenților electorali în buletinul de vot se efectuează în condițiile Regulamentului cu privire la procedurile de tragere la sorți, aprobat prin hotărârea Comisiei Electorale Centrale nr.1729/2018, cu modificările ulterioare.
2. Cererea de înregistrare în formă scrisă (conform modelului din *Anexa nr. 5* la prezentul regulament)va fi adresată Comisiei Electorale Centrale și va fi însoțită de următoarele documente:
3. după caz, procesul-verbal al ședinței organului competent al partidului sau al blocului electoral privind desemnarea listei candidaților, care va fi întocmită conform prevederilor art.46 alin. (3) și art. 84 alin. (2) din Codul electoral, după modelul dat în *Anexa nr. 6*;
4. după caz, listele de subscripție cu numărul suficient de semnături, numerotare și sistematizate în condițiile pct. 29 din prezentul regulament și cu respectarea prevederilor art. 86 din Codul electoral;
5. datele biografice ale candidatului, conform modelului din *Anexa nr. 7*;
6. declaraţia candidatului privind consimţământul său de a candida la funcţia de deputat în Parlamentul Republicii Moldova, conţinând şi declaraţia pe propria răspundere despre lipsa interdicţiilor legale/judecătoreşti de a candida (conform modelului din *Anexa nr. 8* la prezentul regulament);
7. declarația privind lipsa interdicțiilor stabilite la art. 2 alin. (61) din Legea nr. 39/1994 despre statutul deputatului în Parlament, cu modificările ulterioare (conform modelului din *Anexa nr.9* la prezentul regulament);
8. declarația de avere și interese personale a candidatului pentru ultimii 2 ani anteriori anului în care se desfășoară alegerile, în conformitate cu Legea privind declararea averii și intereselor personale (conform modelului din *Anexa nr. 10)*, inclusiv copia declarației ce nu va conține datele personale cu acces limitat (conform modeluluidin *Anexa nr. 11)* pentru a fi publicată pe pagina web oficială a Comisiei Electorale Centrale;
9. o declarație pe propria răspundere privind inexistența restricțiilor legale/judecătorești de a candida sau ocupa funcții publice și inexistența actelor de constatare rămase definitive referitoare la regimul declarării averilor și intereselor personale, la stările de incompatibilitate și la confiscarea averii nejustificate, acte care nu sunt prescrise (conform modelului din *Anexa nr*. *12* la prezentul regulament);
10. declaraţia despre suspendarea, pe durata campaniei electorale, a funcţiilor ocupate – pentru persoanele care cad sub incidenţa art. 13 alin. (3) din Codul electoral (conform modelului din *Anexa nr. 13*);
11. după caz, simbolul electoral în variantă electronică şi pe hârtie;
12. copia de pe actul de identitate al candidatului, cu fişa de însoţire (ambele părţi – recto şi verso);
13. în cazul partidelor, statutul şi certificatul de înregistrare la Ministerul Justiţiei/Agenția Servicii Publice (originalul şi copia). Se va prezenta fotocopia de pe actele menționate. În calitate de copie a statutului se acceptă şi versiunea tipografică a acestuia.

În cazul blocurilor electorale înregistrate în condițiile Capitolului II din prezentul regulament, nu se vor depune documentele specificate la lit. i) și k) din prezentul punct.

Împreună cu documentele specificate la lit. a) și i) din prezentul punct, documentele prevăzute la lit. c) – h) și j) se vor sistematiza și prezenta Comisiei Electorale Centrale în seturi, pe fiecare candidat inclus în listă, anexate la cerere în ordinea stabilită în lista de candidați înaintată.

1. Procesul-verbal al şedinţei organului competent al partidului sau blocului electoral privind desemnarea candidaților la funcția de deputat în Parlament va fi însoțit de lista candidaţilor întocmită în formă de tabel, cu respectarea condițiilor stabilite la art. 46 alin. (3) din Codul electoral, care va conţine în titlu denumirea integrală a partidului sau blocului electoral care i-a desemnat, iar în tabel următoarele rubrici:
	1. numărul de ordine;
	2. numele;
	3. prenumele;
	4. sexul;
	5. anul naşterii;
	6. domiciliul/reședința;
	7. numărul de identificare de stat (IDNP);
	8. apartenenţa politică;
	9. profesia (în cazul în care candidatul deţine două sau mai multe profesii, se va include doar una dintre ele);
	10. funcţia deţinută la moment în cadrul entității în care activează (în cazul în care candidatul activează în cadrul a mai multor entități, se va indica funcţia deţinută la locul de muncă de bază);
	11. locul de muncă – entitatea în care activează candidatul şi localitatea unde îşi are sediul aceasta (în cazul în care candidatul activează în cadrul a mai multor entități, se va indica locul de muncă de bază).
2. Documentele indicate la pct. 38 din prezentul regulament pot fi descărcate de pe pagina web oficială a Comisiei Electorale Centrale (www.cec.md), rubrica „Alegeri parlamentare” şi pot fi completate atât manual, cât şi electronic, însă semnătura candidatului trebuie să fie olografă/electronică.
3. Prezentarea simbolului electoral este opțională. În cazul în care se înaintează spre înregistrare, simbolul electoral se prezintă pe hârtie în culori alb-negru cu descrierea deplină și în versiune electronică, respectându-se următoarele cerinţe:
4. fişierul grafic cu simbolul electoral trebuie prezentat în format .TIFF/.PNG/.JPG;
5. simbolul va fi prezentat în două fişiere având dimensiunile 15×15 mm şi 50×50 mm;
6. versiunea electronică a simbolului va conţine doar culorile alb şi negru.

***Secțiunea 3. Procedura de recepționare a listelor de subscripție***

1. La recepționarea documentelor prezentate de solicitanții individuali în vederea înregistrării candidaților la funcția de deputat în Parlament, Grupul de lucru creat prin dispoziția președintelui Comisiei Electorale Centrale verifică, în corespundere cu prevederile Codului electoral, ale Regulamentului privind modul de întocmire, prezentare și verificare a listelor de subscripție, aprobat prin hotărârea Comisiei Electorale Centrale nr. 1730/2018, cu modificările ulterioare, și ale prezentului regulament, listele de subscripție prezentate de candidat.
2. La etapa de recepționare a listelor de subscripție, Grupul de lucru le verifică doar sub aspect cantitativ. În actul de transmitere-recepționare se consemnează numărul de semnături ale susținătorilor candidatului declarate, autenticitatea cărora urmează a fi verificată împreună cu actele indicate la pct. 38 din prezentul regulament.
3. În cazul în care grupul de inițiativă prezintă liste de subscripție ce conțin mai multe semnături decât plafonul de 2500, Grupul de lucru va primi spre verificare doar listele de subscripție cu numărul semnături în limitele prevăzute la art. 86 alin. (2) din Codul electoral, lăsând la discreția candidatului independent selectarea listelor de subscripție ce urmează a fi transmise Comisiei spre verificare. Celelalte liste de subscripție care conțin semnături peste plafonul de 2500 se recepționează, însă nu se supun verificării, fiind sistematizate, numerotate și cusute într-un dosar separat.
4. Părțile procedurii de transmitere și recepționare a listelor de subscripție sunt candidatul independent, după caz asistat de conducătorul grupului de inițiativă, pe de o parte, și membrii Grupului de lucru, pe de altă parte.
5. Procedura de transmitere-recepționare a listelor de subscripție se desfășoară cu respectarea următoarelor etape:
6. membrii desemnați din cadrul Grupului de lucru primesc și verifică listele de subscripție sub aspect cantitativ, separat pe fiecare unitate administrativ-teritorială de nivelul al doilea;
7. după ce listele de subscripție se verifică cantitativ, Grupul de lucru le sistematizează pentru a fi cusute în dosare și sigilate în modul corespunzător, separat pe fiecare candidat;
8. pentru fiecare dosar cu liste de subscripție se întocmește o notă informativă care va conține următoarele elemente: denumirea unității administrativ-teritoriale de nivelul al doilea, denumirea unităților administrativ-teritoriale de nivelul întâi (primării), numărul listelor de subscripție, rubrica *„Numărul dosarului”*, numele, prenumele candidatului independent și ale membrului Grupului de lucru responsabili de predarea, respectiv recepționarea listelor, data întocmirii notei informative (conform modelului din *Anexa nr. 14* la prezentul regulament);
9. listele de subscripție verificate cantitativ și divizate conform lit. b), împreună cu nota informativă ce se anexează la începutul dosarului, se cos în partea de sus (poziția orizontală, forma A3) și se sigilează pe versoul ultimei file, unde se indică numărul total al filelor listelor de subscripție sigilate, se înscriu numele și prenumele conducătorului grupului de inițiativă și ale membrului Grupului de lucru și se aplică semnăturile acestora;
10. dosarul cu listele de subscripție cusute și sigilate conform cerințelor de la lit. b) - d) din prezentul punct se transmite responsabilului de introducerea, în format electronic, a datelor procesate conform notei informative și înscrierea numărului de evidență atribuit dosarului procesat. Numărul de evidență al dosarului se va constitui din 3 indice.
11. Formularele listelor de subscripție neutilizate sau anulate de grupul de inițiativă, cu indicarea numerelor de ordine atribuite, se restituie Comisiei Electorale Centrale, odată cu depunerea cererii de înregistrare și prezentarea listelor de subscripție întocmite în mod corespunzător.

***Secțiunea 4. Procedura de verificare a listelor de subscripție și întocmirea***

***notei informative privind rezultatele verificării listelor de subscripție***

1. Comisia Electorală Centrală verifică datele incluse în listele de subscripție şi autenticitatea semnăturilor susținătorilor candidatului la funcția de deputat în Parlament, conform unei proceduri stabilite în acest sens.
2. Pentru realizarea procedurii de verificare a listelor de subscripție, prin dispoziție a președintelui Comisiei Electorale Centrale, se creează grupuri de lucru și se desemnează în calitate de coordonatori ai activității acestor grupuri membrii Grupului de lucru (*în continuare* – coordonatorii de grupuri). În caz de necesitate, pot fi contractate persoane în vederea realizării activităților de procesare și verificare a listelor de subscripție (*în continuare* – operatori).
3. Membrii grupurilor de lucru, precum și operatorii, vor semna declarații de confidențialitate privind protecția datelor cu caracter personal, în corespundere cu prevederile legislației în vigoare, și vor primi, contra semnătură, parole de acces unice pentru a introduce electronic datele din listele de subscripție.

Verificarea listelor de subscripție se va desfășura în conformitate cu prevederile art. 47, art. 48 și art. 86 din Codul electoral și cu respectarea procedurii descrise în Regulamentul privind modul de întocmire, prezentare și verificare a listelor de subscripție, aprobat prin hotărârea Comisiei Electorale Centrale nr. 1730/2018, cu modificările ulterioare.

1. În cazul în care în procesul de verificare a listelor de subscripție, după declararea unor liste de subscripție drept nule și neavenite, se va constata că numărul de semnături rămase este sub limitele prevăzute de art. 86 alin. (2) din Codul electoral, Comisia Electorală Centrală va dispune încetarea procedurii de verificare a listelor de subscripție și va adopta o hotărâre privind refuzul înregistrării candidatului respectiv.

**Capitolul VI. Înregistrarea concurenților electorali și modificările**

**în listele de candidați pentru funcția de deputat**

1. Rezultatele recepționării documentelor și listelor de subscripție conform pct. 38 se înscriu în actul de transmitere-recepționare (conform modelului din *Anexa nr. 15* sau *Anexa nr. 16* la prezentul regulament)*.*
2. Dacă actele prezentate în condițiile pct. 38 din prezentul regulament corespund cerințelor stabilite la art. 49 alin. (1) și (3) și art. 85 din Codul electoral, Comisia Electorală Centrală adoptă o hotărâre privind înregistrarea listei de candidați/candidatului la funcția de deputat în Parlament și asigură eliberarea legitimațiilor de candidați conform modelului aprobat de Comisia Electorală Centrală (*Anexa nr. 17* la prezentul regulament), în cel mai scurt timp posibil, dar nu mai târziu de 3 zile de la data înregistrării.
3. În cazul în care actele prezentate nu corespund cerințelor stabilite de Codul electoral, de Regulamentul privind modul de întocmire, prezentare și verificare a listelor de subscripție, aprobat prin hotărârea Comisiei Electorale Centrale nr. 1730/2018, cu modificările ulterioare, și de prezentul regulament, precum și în cazul nerespectării condițiilor specificate la art. 46 alin. (3) din Codul electoral, Comisia Electorală Centrală refuză înregistrarea în calitate de concurent electoral, adoptând în acest sens o hotărâre.
4. Modificările în listele de candidați, prevăzute de art.84 alin. (2) și art. 87, vor fi operate cu respectarea cotei minime de reprezentare stabilite la art. 46 alin. (3) din Codul electoral.
5. Cel târziu cu 30 de zile înainte de ziua alegerilor concurenții electorali înregistrați au dreptul să solicite, prin prezentarea deciziei prin care a fost înaintată lista de candidați, următoarele modificări:
* modificarea listei de candidați (înlocuirea unui candidat din lista înregistrată prin retragerea acestuia și desemnarea unui alt candidat; schimbarea locului de ordine sau excluderea candidatului din lista înregistrată);
* completarea listei de candidați în limita prevăzută de art. 84 alin. (2) din Codul electoral;
* retragerea întregii liste de candidați.

Până la 14 zile înainte de ziua alegerilor, concurenții electorali au dreptul să retragă întreaga listă de candidați, să înlocuiască un candidat, să anuleze decizia privind includerea în listă a unui candidat anume.

1. După expirarea termenului prevăzut pentru înregistrarea candidaţilor, Comisia Electorală Centrală publică integral lista candidaţilor pe care i-a înregistrat, indicând în ea numele, prenumele, anul naşterii, domiciliul, apartenenţa politică, profesia (ocupaţia) candidaţilor, precum şi denumirea partidului sau a blocului electoral care i-a desemnat. Listele de candidaţi vor fi disponibile pentru consultare la fiecare secţie de votare.